31992D0130
L 047/26
JURNALUL OFÍCIAL AL UNIUNII EUROPENE
DECIZIA COMISIEI
din 13 februarie 1992
de modificare a anexelor B și C la Directiva 90/426/CEE a Consiliului
(92/130/CEE)
COMISIA COMUNITĂȚILOR EUROPENE,
având în vedere Tratatul de instituire a Comunității Economice Europene,
având în vedere Directiva 90/426/CEE a Consiliului din 26 iunie 1990 privind condițiile de sănătate animală care reglementează circulația și importul de ecvidee din țări terțe (1), în special articolul 23,
întrucât, ținând seama de experiența dobândită, ar trebui modificate anumite formulări din certificatele prevăzute de anexa la Directiva 90/426/CEE, în special pentru a include garanții privind anumite boli;
întrucât, pentru a evita orice confuzie, este necesară reformularea dispozițiilor din anexele B și C la directiva menționată anterior;
întrucât măsurile prevăzute de prezenta decizie sunt conforme cu avizul Comitetului permanent veterinar,
ADOPTĂ PREZENTA DECIZIE:
Articolul 1
Anexele B și C la Directiva 90/426/CEE se înlocuiesc, începând cu data de 1 martie 1992, cu anexa la prezenta decizie.
Articolul 2
Prezenta decizie se adresează statelor membre.
Adoptată la Bruxelles, 13 februarie 1992.